《游鹿田三洞》
宋代·喻良能

东西两鹿田，上下三洞天。
苔径劣容足，石门低及肩。
乳窦断还滴，天窗皓仍玄。
何当出樊笼，悠哉聊永年。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。